**Referat fra møte i Ad hoc-utvalget for parkeringsanlegg 2020**

Kommunehuset tirsdag 27.10.20 fra kl. 18.00 – 20.00

**Følgende var tilstede:**Ragni MacQueen Leifson
Lill Jorunn Larsen
Jan Einar Henriksen

**Fra Risør By AS:**Espen Henriksen
Unni O. Norman
Maria Nemeth Kildal

**Agenda:**

1. Referat
2. Avklaringer til arbeidet
3. Gjennomgang av forslag til spørreundersøkelse
4. Videre fremdrift

**Referat**Ingen kommentarer i møte. Innspill til referatet fra de som ikke rakk å lese, kan ettersendes.

**Avklaringer til arbeidet i ad hoc-utvalget**

**Ved forfall og innkalling av vara**De som av ulike grunner har forfall til møter er i utgangspunktet selv ansvarlig for å innkalle vara.

**Møtegodtgjørelsen skal føres av medlemmene selv**De som er politisk oppnevnt skal selv føre møtene i kommunens HR portal. Politikerne får opplæring i portalen i forkant av bystyremøte 29. oktober.

Administrasjonen vil føre møtegodtgjørelse for de som møter i utvalget fra Risør By AS.

**Gjennomgang av forslag til undersøkelse – Surveymonkey.com**

I møte ble forslag til spørreundersøkelse gjennomgått i plenum og vi hadde en diskusjon rundt de ulike spørsmålsstillingene, begrepene og ulike endringer. Sigrid og Siri Linn noterte alle innspill for å implementere dem i den neste utgaven.

**Målgruppe og respondenter**

Vi hadde en diskusjon på hvor mange vi ønsker at svarer på undersøkelsen, i forhold til at vi kan si at de er et representativt utvalg. Dette er ikke helt avklart pr. nå.

Det ble bestemt at det skal være en åpen, nettbasert, spørreundersøkelse.

**Hvordan når vi de ulike respondentene?**Det ble bestemt at det informeres om undersøkelsen ved redaksjonell omtale i våre to aviser, Aust Agder Blad og iRisør. I tillegg finnes det flere aktuelle facebooksider og andre nettsider som vi ønsker å benytte; kommunens facebooksider og andre facebooksider. Risør By AS har en gruppe som er for hyttefolk, det er også en nyttig kanal.

**Mulig fremdrift og prosess videre**

1. testing – innen møte 3. november
2. annonsering – aviser og forhåndsomtale – uke 45
3. publisering – bilder og tekst til facebook – uke 45
4. gjennomføring – 10 dager – fra og med 5. nov – 15. nov?
5. Mulig utsettelse av møte 10. november -
6. Informasjon i bystyret 27. november

**Til neste gang**

Spørreundersøkelsen blir sendt ut til testing slik at alle i utvalget har gjennomført undersøkelsen før neste møte.

Avklare hva Dag Eikeland kan si om kostnader

Risør By ønsker å bidra med å sjekke hvordan de har jobbet med parkeringsanlegg i Mandal

Jobber videre med realistiske kostnader knyttet til de ulike alternativene i Risør;
Parkeringanlegg i fjell, parkeringsanlegg under tak, parkeringsplasser ute